
NACRT PRIJEDLOGA

Na temelju članka 90. stavka 1. Zakona o gradnji („Narodne novine“ broj 155/25) i članka 34. Statuta Općine Kostrena („Službene novine Općine Kostrena“ broj 2/18, 11/18, 1/20, 1/21, 3/22-pročišćeni tekst, 3/26), a po prethodno pribavljenom mišljenju Turističke zajednice Općine Kostrena od __________ 2026. godine, Općinsko vijeće Općine Kostrena, na sjednici održanoj ________ 2026. godine, donijelo je

O D L U K U
o privremenoj zabrani izvođenja radova na području Općine Kostrena

I. UVODNE ODREDBE
Članak 1.
Ovom Odlukom privremeno se zabranjuje izvođenje određenih radova na području Općine Kostrena, određuju se vrste radova, područje, godišnje (kalendarsko) razdoblje i vrijeme u kojem se privremeno zabranjuje izvođenje radova, izuzetci od privremene zabrane izvođenja radova, nadzor i postupak provedbe Odluke kao i završne odredbe.


II. PRIVREMENA ZABRANA IZVOĐENJA RADOVA
1. Vrste radova koji se privremeno zabranjuju
Članak 2.
[bookmark: _Hlk526789116]Pod radovima koji se u smislu ove Odluke privremeno zabranjuju smatraju se svi zemljani radovi koji se obavljaju uz upotrebu građevinske mehanizacije te radovi na izgradnji konstrukcije što uključuje izradu temelja, ploča i podloga, zidova, greda, stupova, međukatne konstrukcije, stubišta, rampi i krovne konstrukcije građevina stambene, gospodarske i mješovite namjene, izuzev građevina javne i društvene namjene namijenjene za obavljanje djelatnosti u području društvenih djelatnosti (odgoja, obrazovanja, prosvjete, znanosti, kulture, sporta, zdravstva i socijalne skrbi), radu državnih tijela i organizacija, tijela i organizacija lokalne i područne (regionalne) samouprave i pravnih osoba s javnim ovlastima te građevina namijenjenih stambenom zbrinjavanju po programu poticane stanogradnje. 

2. Područje privremene zabrane izvođenja radova
Članak 3.
(1) Izvođenje radova iz članka 2. ove Odluke privremeno se zabranjuje u ulicama i područjima Općine Kostrena kako slijedi:
Ulica Kostrenskih boraca, Šetalište kostrenskih pomoraca, Rožići, Šodići, Vrh Martinšćice, Elvira Vrha, Žuknica, Glavani, Plešići, Dujmići, Maračići, Doričići, Ulica hrvatskih branitelja, Ulica Ivice Opačka Paje, Paveki, Ulica Josipa Šarinića, Ulica Željka Čepulića, Šojska ulica, Ulica Žarka Pezelja, Ulica Darka Medanića, Perovići, Put kapetana Suzanića, Plešići, Sveta Lucija, Ulica Iva Šodića, Žurkovo, Mažeri, Rožmanići, u dijelovima u kojima se nalaze unutar građevinskog područja naselja (planske oznake N1, N1-a, N1-b, N2, N3, N4, granice građevinskog područja središnjeg naselja) i građevinskog područja športsko-rekreacijske namjene (planske oznake R1 i R2), utvrđene Prostornim planom uređenja Općine Kostrena.
(2) Područja iz stavka 1. ovog članka prikazana su u grafičkom prikazu koji je sastavni dio ove Odluke.

3. Godišnja (kalendarska) razdoblja zabrane izvođenja radova
Članak 4.
Radovi iz članka 2. ove Odluke privremeno se zabranjuju od 3. srpnja do 31. kolovoza 2027. godine.

4. Vrijeme privremene zabrane izvođenja radova
Članak 5.
Za područje iz članka 3. i u razdobljima iz  članka 4. ove Odluke, radovi se potpuno zabranjuju od 00:00 do 24:00 sata.

[bookmark: _Hlk530309117]5. Izuzetci od privremene zabrane izvođenja radova
Članak 6.
Privremena zabrana izvođenja radova ne odnosi se na:
1. građevine, odnosno radove za čije je građenje, odnosno izvođenje utvrđen interes Republike Hrvatske,
2. uklanjanje građevina na temelju rješenja građevinske inspekcije ili odluke drugog tijela državne vlasti,
3. građenje građevina, odnosno izvođenje radova u godini u kojoj je odluka stupila na snagu.

6. Ostalo
Članak 7.
Do dana privremene zabrane  izvođenja  radova  u  smislu  članka  4.  i  5.  ove  Odluke  investitori  odnosno izvođači radova koji su, u tekućoj godini, radi izvođenja radova iz članka 2. ove Odluke zauzeli javnu površinu, dužni su istu osloboditi od svih stvari i vratiti je u prijašnje stanje.


III. NADZOR I POSTUPAK PROVEDBE ODLUKE
Članak 8.
Nadzor nad provedbom ove Odluke provodi komunalni redar.

IV. ZAVRŠNE ODREDBE
Članak 9.
Ova Odluka stupa na snagu osmog dana od dana objave u „Službenim novinama Općine Kostrena“.

KLASA: _________________
URBROJ: 2170-22-01-26-___
Kostrena, _____________ 2026. godine

OPĆINSKO VIJEĆE OPĆINE KOSTRENA   
        Predsjednica
 Matea Bojanić Kožul

